આ વિશે પાયધુનીમાં કામકાજ કરતા એક વેપારીએ નામ ન આપવાની શરતે જણાવ્યું હતું કે ‘આ વેહિકલ જેટલાં પણ પાર્ક કરવામાં આવે છે એમાં મોટા ભાગનાં તો ભિવંડી વગેરે જગ્યાઓથી આવે છે. અહીંની માર્કેટના વેપારીઓનાં વેહિકલ તો ભાગ્યે જ તમને જોવા મળશે. દેરાસરની આગળ જે જગ્યા છે ત્યાં પૈસા આપીને ટ્રાફિક-પોલીસની મદદે જ પાર્કિંગ કરવામાં આવે છે. કોઈ બોલવા જાય તો દાદાગીરી કરવામાં આવતી હોવાથી કોઈ એ વિશે કંઈ બોલતું નથી. આ આખો વિસ્તાર ભીડભાડવાળો હોવાથી જગ્યા ઓછી છે. એથી દેરાસરની સામે જગ્યા હોવાથી ત્યાં પાર્ક કરવામાં આવે છે, પણ બેફામ થતા આ પાર્કિંગના કારણે આ રસ્તાનો ઉપયોગ કરતા વેપારીઓ ભારે હેરાન થઈ રહ્યા છે. એમાંય ખાસ કરીને રાતના સમયે તો ચાલવાની જગ્યા પણ રહેતી નથી.’